AMANAH วิ่งฉิว 7% จับตากำไรปี 62 ทำออลไทม์ไฮแตะ 230 ลบ.ขานรับยอดปล่อยสินเชื่อโตแกร่ง
AMANAH วิ่งฉิว 7% จับตากำไรปี 62 ทำออลไทม์ไฮแตะ 230 ลบ.ขานรับยอดปล่อยสินเชื่อโตแกร่ง โดย ณ เวลา 10.42 น. อยู่ที่ระดับ 2.60 บาท บวก 0.16 บาท หรือ 6.56% สูงสุดที่ระดับ 2.64 บาท ต่ำสุดที่ระดับ 2.50 บาท ด้วยมูลค่าการซื้อขาย 89.79 ล้านบาท
AMANAH วิ่งฉิว 7% จับตากำไรปี 62 ทำออลไทม์ไฮแตะ 230 ลบ.ขานรับยอดปล่อยสินเชื่อโตแกร่ง
5 ก.ย. 2562

ผู้สื่อข่าวรายงานว่า ราคาหุ้น บริษัท อะมานะฮ์ ลิสซิ่ง จำกัด (มหาชน) หรือ AMANAH ณ เวลา 10.42 น. อยู่ที่ระดับ 2.60 บาท บวก 0.16 บาท หรือ 6.56% สูงสุดที่ระดับ 2.64 บาท ต่ำสุดที่ระดับ 2.50 บาท ด้วยมูลค่าการซื้อขาย 89.79 ล้านบาท

ด้านบริษัทหลักทรัพย์ โนมูระ พัฒนสิน ประเมินยอดสินเชื่อใหม่ของ AMANAH เดือน ก.ค. เติบโตเด่นสุดในรอบ 12 ไตรมาส หรือรอบ 3 ปี ใช้กลยุทธ์ขับเคลื่อนเชิงรุกมากขึ้น หนุนฐานกำไรไตรมาสที่ 3 คาดทำนิวไฮใหม่ต่อเนื่อง ประกอบกับควบคุม NPL Ratio ให้อยู่กรอบล่าง 6.0-6.5% สอดคล้องกับการยึดรถที่รวดเร็วและปล่อยเฉพาะสินเชื่อที่มีคุณภาพ จึงยังคงประมาณการกำไรปีนี้ ทำ All-time high ที่ 218.5 ล้านบาท เติบโต 27% จากปีก่อน
ขณะที่ราคาหุ้น AMANAH ปัจจุบันยังต่ำกว่ามูลค่าพื้นฐาน สวนทางกับฐานกำไร All-time high ประเมินซื้อขายต่ำกว่ากลุ่มอย่างเช่น SAWAD และ MTC โดยประเมินยอดสินเชื่อใหม่เดือน ก.ค. และส.ค. โดดเด่นเฉลี่ยเดือนละ 150 ล้านบาท แนวโน้มดอกเบี้ยขาลงหนุนต้นทุนการเงินต่ำลง
ด้านบริษัทหลักทรัพย์ เคทีบี (ประเทศไทย) แนะนำ “ซื้อ” AMANAH ที่ราคาเป้าหมาย 3.20 บาท เป็นหุ้นขนาดเล็กในกลุ่มสถาบันการเงินที่น่าสนใจที่จะมีการเติบโตอย่างยั่งยืนและมีความเสี่ยงที่ต่ำ หลังจากการปรับแผนธุรกิจสำเร็จในปีที่ผ่านมา
โดยประเมินกำไรสุทธิปีนี้จะขยายตัว 41% อยู่ที่ 231 ล้านบาท และเป็นการขยายตัวต่อเนื่องจากฐานกำไรที่สูงของปี 2561 (เพิ่มขึ้น 244% จากปีก่อน) ซึ่งเป็นผลมาจาก การขยายตัวของสินเชื่อใหม่ได้เร็วขึ้นและมีศักยภาพมากขึ้น 15-20% ต่อปี ตามจำนวนการเพิ่ม AE (ตัวแทนขาย) และมีโอกาสที่จะนำสำรองส่วนเกินให้กลับมาเป็นรายได้ในอนาคต โดยมีสำรองส่วนเกินอีกประมาณ 40 ล้านบาท
ขณะที่ปัจจุบันบริษัท อะมานะฮ์ ลิสซิ่ง จำกัด (มหาชน) หรือ AMANAH มีผู้ถือหุ้นรายใหญ่ คือ ธนาคารอิสลามแห่งประเทศไทย จำนวน 49%
สำนักวิจัย บริษัทหลักทรัพย์ ทิสโก้ จำกัด ระบุ FTSE ทบทวนดัชนี FTSE Micro Cap. หุ้นที่เข้ารอบนี้ ได้แก่ AMANAH, QHHR, SSP, TWZ, ZEN มีผลวันที่ 23 กันยายนนี้